תום כהן

תום כהן (נולד בשנת 1983) הוא מוזיקאי, נגן מנדולינה, מלחין, מעבד ומנצח ישראלי. מנהלה המוזיקלי ומנצחה הראשי של תזמורת ירושלים מזרח ומערב. כהן הוא סינסתזי, מה שמשפיע על יצירותיו המוזיקליות. תום כהן נולד וגדל בשכונה ג' בבאר שבע, לעיתונאי והעורך אורן כהן. בגיל צעיר מאוד עבר עם משפחתו לירושלים. החל ללמוד חלילית בגיל 4. לאחר מכן חזר לבאר שבע, שם החל ללמוד מנדולינה בקונסרבטוריון העירוני בבאר שבע בהדרכתו של לב חיימוביץ. בצבא הוכר כמוזיקאי מצטיין. כהן הוא בוגר האקדמיה למוסיקה ולמחול בירושלים, מנצחן של התזמורת האנדלוסית של מונטריאול (קנדה) וה-MED Orchestra (בלגיה). תום כהן, הנחשב לאחד מגדולי נגני המנדולינה בעולם, הפיק אלבומים, סינגלים והופעות למיטב אמני ישראל: נינט טייב, כנסיית השכל, עידן עמדי, עומר אדם, ברי סחרוף, אהוד בנאי, דודו טסה, נטע אלקיים ועוד רבים. עבד עם אמנים בינ"ל כמו ראשיד טהה, אישתאר, ותזמורת אל גוסטו האלג'יראית בה משמש כמעבד, מנצח ונגן מנדולינה. כהן נחשב לבעל יכולת ייחודית להעביר את המוזיקה של ארצות ערב וצפון אפריקה לנגנים בעלי השכלה קלאסית מערבית, ולאחד מנגני המנדולינה המרתקים בעולם. הוא נתן ביטוי לכישרונותיו אלו בעבודה לצד שמות גדולים כגון אנריקו מסיאס, שב ח'אלד, יסמין לוי, ריטה, דויד ברוזה, וכן עבד עם התזמורת הקאמרית הישראלית, התזמורת הפילהרמונית הישראלית והתזמורת האנדלוסית הישראלית. הקים וניגן ברביעיית תום כהן, היה חבר ברביעיית קרמן, והלחין את המוזיקה לסדרה "זגורי אימפריה". בין השנים 2011 - 2013 שימש כמנהלו האמנותי של פסטיבל מוזיקת העולם בגיברלטר. בשנים האחרונות הפיק מספר אלבומים: הבולטים בהם הם האלבום של תזמורת ירושלים מזרח ומערב ולהקת כנסיית השכל ("הבית כה רחוק") ואלבומה של הישראלית בעלת הקריירה האירופית מור קרבסי ("La Tsadika"). אחד הפרויקטים הבולטים שלו, הקמת תזמורת עבור מלך מרוקו מוחמד השישי, החל כאשר כרים תייסיר, טייס בחברת התעופה המלכותית של מרוקו "רויאל אייר מרוק", פנה לכהן לאחר ששמע עליו דרך יוטיוב ופייסבוק. הוא ביקש להקים במרוקו תזמורת הדומה לתזמורת ירושלים מזרח ומערב ולתזמורות נוספות שהקים כהן בקפריסין, בלגיה, צרפת ומקומות נוספים. תייסיר החליט לקדם את הנושא מתוך אהבה למוזיקה ולעבודה של תום. שיתוף הפעולה התאפשר בזכות תמיכה של עמותת "הייבה", העמותה המלכותית של מלך מרוקו לשימור התרבות המרוקאית. זו החליטה לתקצב את הפרויקט ובמסגרתו הגיעו נגנים מכל העולם, ביניהם כארים גיזאד - מתופף אלג'יראי מהגדולים בעולם, ומוזיקאים נוספים, רבים מהם מרוקאים, לשבוע חזרות. בסופו, הופיעו מול אנדרה אזולאי וסרז' ברדוגו, יועציו היהודים של המלך, בכירי העמותה, והקהל הרחב. ב-2018, התזמורת במרוקו אינה מנגנת בקביעות אולם מתוכנן כי התזמורת תוסדר כתזמורת רשמית. באוקטובר 2022 לקח כהן חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. באמצע העשור השני של המאה ה-21, מתגורר כהן בבריסל עם אשתו ובנו. תום כהן, סרטונים בערוץ היוטיוב תום כהן, באתר MusicBrainz (באנגלית) תום כהן, דף שער בספרייה הלאומית תום כהן, באתר האופרה הישראלית תל אביב-יפו רפי נתיב, ריאיון עם המנצח הראשי של התזמורת האנדלוסית ירושלים, בחדרי חרדים, 3 בפברואר 2016 תום כהן, מנצח צעיר - כתבה ששודרה בערוץ 2 חוצה ישראל עם קובי מידן - תום כהן, שודר בערוץ 2 בילי מוסקונה-לרמן, "מנגינת הניצחון של התזמורת האנדלוסית" nrg ‏ 26 במרץ 2010 רחלי ריף, כולם בשביל קולם, מקור ראשון, מוסף "שבת", 3 בספטמבר 2017 מועדון תרבות, יממה עם תום כהן, 14 בנובמבר 2017 בן שלו, לבו במזרח ושרביטו במערב: תום כהן הוא הכוכב העולה של התזמורות האנדלוסיות בעולם, באתר הארץ, 17 בינואר 2018 תום כהן והתזמורת האנדלוסית ירושלים, youtube יפעת טאו, שישי עם איילה חסון: "תום כהן אימפריה", באתר חדשות 13 (לשעבר ערוץ עשר), 2 בפברואר 2018 ליאת רון, ‏המנצח תום כהן: "להגיע מכאן לבריסל קל יותר מלהגיע לפעמים מתל-אביב לבאר-שבע", באתר גלובס, 11 בינואר 2019 מירון רפופורט, ככה למדתי לא להאמין למה שמספרים לנו הצבא והמשטרה, באתר "שיחה מקומית", 30 במרץ 2018 נעם בן זאב, האיש שהפך את "זגורי אימפריה" לאופרה, באתר הארץ, 9 במרץ 2015 בר זגה, דיוות: נונו, יאיר לפיד וכוכבי "קופה ראשית" בערב מחווה לדנה אינטרנשיונל, במדור "פנאי פלוס" באתר ynet‏, 28 באוגוסט 2022